Pelosin ja Tsain kyynärpäätervehdys
**Nancy Pelosin vierailu Taiwaniin** 2.–3. elokuuta 2022, mikä oli historiallisesti merkittävä hänen asemansa huomioiden ja aiheutti närää manner-Kiinassa. Vierailun yhteydessä Pelosi tapasi mm. Taiwanin presidentti Tsai Ing-wenin.

Presidentti Tsai teki epävirallisen vierailun Kaliforniaan 5. huhtikuuta 2023, jolloin hän tapasi silloisen edustajainhuoneen puhemies Kevin McCarthyn sekä molempien Yhdysvaltain pääpuolueiden edustajia. Lisäksi Tsai ja McCarthy pitivät yhteisen lehdistötilaisuuden.

Tausta
------

Yhdysvaltain presidentti Joe Biden oli tietoinen vierailusta etukäteen. Hän kehotti Pelosia jättämään vierailun tekemättä, muttei suoranaisesti kieltänyt tätä lähtemästä. Edustajainhuoneen puhemies on varapresidentin jälkeen seuraavana jonossa hoitamaan presidentin virkaa, mikä tekee Pelosista korkea-arvoisimman yhdysvaltalaispoliitikon, joka vierailee Taiwanissa 25 vuoteen. Viimeisin vastaava vierailu on vuodelta 1997, kun silloinen edustajainhuoneen puhemies Newt Gingrich vieraili Taiwanissa.

Pelosin lisäksi Taiwaniin lähti viisi muuta edustajainhuoneen jäsentä. Texasilainen republikaani Michael McCaul kutsuttiin myös mukaan, mutta hän joutui kieltäytymään henkilökohtaisiin syihin vedoten. Pelosin lisäksi delegaatioon kuuluivat seuraavat demokraattiset edustajainhuoneen jäsenet:

* Gregory Meeks (New York)
* Raja Krishnamoorthi (Illinois)
* Suzan DelBene (Washington)
* Andy Kim (New Jersey)
* Mark Takano (Kalifornia)

Vierailu
--------

Yhdysvaltain ilmavoimien lentokone laskeutui Songshanin lentokentälle 2. elokuuta yöllä hieman ennen klo 11 paikallista aikaa. Pelosin johtamaa delegaatiota olivat vastassa Taiwanin ulkoministeri Joseph Wu ja Yhdysvaltain epävirallinen suurlähettiläs Sandra Oudkirk.

Seuraavana päivänä Pelosi tapasi ensin Taiwanin parlamentin varapuhemies Tsai Chi-changin, jonka kanssa hän keskusteli Yhdysvaltain ja Taiwanin välisestä yhteistyöstä demokratian, puolijohdeteknologian sekä ilmastonmuutoksen ja koronaviruksen torjumisen saralla. Pelosi sanoi myös tuolloin Taiwanin olevan "yksi vapaimmista maista maailmassa". Lisäksi hän vakuutteli, että Taiwanilla tulisi jatkossakin olla vapautta ja turvaa, joiden turvaamisessa Yhdysvallat auttaisi. Perinteisesti Yhdysvallat ei ole ottanut kantaa siihen, tulisiko se Taiwanin avuksi, mikäli Kiina hyökkäisi. Pelosi sanoi vierailunsa aikana, että hän saapui maahan osoittaakseen sille Yhdysvaltain vankkumattoman tuen Taiwanille.

Parlamentista matka jatkui presidentinlinnaan, jossa Pelosi tapasi Tsai Ing-wenin sekä varapresidentti William Lain. Tsai myönsi samassa yhteydessä Pelosille Suotuisten pilvien ritarikunnan erikoissuurristin. Tämän jälkeen Taipein vierastalolla nautittiin Tsain johdolla juhla-ateria, jossa olivat paikalla myös TSMC:n perustaja Morris Chang ja nykyinen toimitusjohtaja Mark Liu sekä Pegatronin toimitusjohtaja Jason Cheng.

Päivän viimeinen suunniteltu aktiviteetti oli vierailu kansalliseen ihmisoikeusmuseoon, jossa Pelosi tapasi mm. Örkesh Döletin (tunnettu Taivaallisen rauhan aukion vuoden 1989 mielenosoituksen taustavaikuttaja), Lam Wing-keen (Hongkongista Kiinan vainoa paennut kirjakauppias) sekä Lee Ming-chen (taiwanilainen demokratia-aktivisti, jonka Kiina vangitsi vuonna 2017; vapautui huhtikuussa 2022).

Reaktioita
----------

### Kiina

Kiinan ulkoministeriö oli ilmaissut negatiivisen kantansa mahdolliseen vierailuun jo etukäteen varoittaen mm. 1. elokuuta "vakavista seuraamuksista", mikäli Pelosi toteuttaisi vierailunsa. Kansan vapautusarmeija ei myöskään "istuisi toimettomana". Kiinalainen poliittinen kommentaattori Hu Xijin sanoi, että ilmavoimat voisivat ampua Pelosin koneen alas. Kiina sanoi vierailun olevan selkeä Kiinan suvereniteetin loukkaus. Maa pyrki rankaisemaan Taiwania vierailun isännöimisestä asettamalla satakunta taiwanilaista tuotetta tuontikieltoon sekä todennäköisesti masinoimalla kyberhyökkäyksen Taiwanin hallituksen verkkosivuille.

Kiina kutsui Yhdysvaltain-suurlähettiläänsä puhutteluun vastalauseena Pelosin vierailulle. Myöhemmin Kiina ilmoitti, ettei aio enää tehdä yhteistyötä tai ylläpitää dialogia Yhdysvaltain kanssa mm. sotilasoperaatioita ja ilmastonmuutoksen torjumista koskevilla alueilla.

### Yhdysvallat

Yhdysvalloissa tuomittiin laajalti Kiinan kostotoimet ja uhkailut. Poikkeuksellisesti jopa osa republikaaneista ilmaisi tukensa Pelosille: puolueen senaatin ryhmäjohtaja Mitch McConnell ja 25 muuta senaattoria julkaisi julkilausuman, jonka mukaan allekirjoittaneet tukevat puhemiehen vierailua Taiwaniin ja katsovat sen olevan yhtenevässä linjassa Yhdysvaltain yhden Kiinan politiikan sekä Taiwan Relations Act -lain kanssa.

Pelosi itse luonnehti vierailuaan, ja Kiinan reaktiota, sanomalla, että "he eivät voi estää maailman johtajia tai ketään muutakaan tekemästä vierailua Taiwaniin kunnioittamaan sen kukoistavaa demokratiaa". Lisäksi Pelosi sanoi jo vierailunsa aikana, että Kiinaa ärsyttää enemmän se, että Pelosi on nainen eikä se, että hän on korkea-arvoisin Yhdysvaltain viranomainen, joka on vieraillut Taiwanissa 25 vuoteen.

### Muita

* Liettua: ulkoministeri Gabrielius Landsbergis kirjoitti Twitterissä vierailusta positiiviseen sävyyn uskoen, että "muut vapauden ja demokratian puolustajat" toimisivat pian samoin.
* Pohjois-Korea: ulkoministeriön tiedottaja sanoi, että Pohjois-Korea "tuomitsee rajusti" kaikki ulkovaltojen yritykset puuttua Taiwan-kysymykseen, ja että maa "tukee täysin" Kiinaa.
* Yhdistynyt kuningaskunta: pääministeri Liz Truss sanoi, että Kiinan reaktio oli "kiihkomielinen", kun taas Pelosin tapaaminen paikallisten ihmisoikeusaktivistien kanssa oli hänen mielestään "täysin järkeenkäypä".
* Venäjä: maa katsoi vierailun olevan "selkeä provokaatio, joka on linjassa Yhdysvaltain aggressiivisen politiikan kanssa", minkä lisäksi Venäjä asettui tukemaan Kiinaa.

Galleria
--------

* Tsai luovuttaa Pelosille Suotuisten pilvien ritarikunnan tunnuksetTsai luovuttaa Pelosille Suotuisten pilvien ritarikunnan tunnukset
* Taiwanin valtionrakennuspuolueen mielenosoitus, jossa Pelosi toivotetaan tervetulleeksiTaiwanin valtionrakennuspuolueen mielenosoitus, jossa Pelosi toivotetaan tervetulleeksi

Lähteet
-------

1. ↑  President Tsai meets US House Speaker Kevin McCarthy and bipartisan group of Congress members in California *Office of the President*.  5.4.2023. Viitattu 22.1.2024. (englanniksi)
2. ↑  White House: U.S. will not be intimidated by China; Pelosi has right to visit Taiwan *Reuters*.  1.8.2022. Viitattu 22.1.2024. (englanniksi)
3. ↑  Nancy Pelosi has the right to visit Taiwan - but White House does not confirm visit *Sky News*. Viitattu 22.1.2024. (englanniksi)
4. ↑  Johnson, Jesse: Pelosi becomes highest-ranking U.S. official to visit Taiwan in 25 years *The Japan Times*.  3.8.2022. Viitattu 22.1.2024. (englanniksi)
5. 1 2  訪台惹怒中國真正原因 裴洛西暗示因為她是女性 *Focus Taiwan*.  3.8.2022.  Arkistoitu 2022.  (kiinaksi)
6. ↑  ST Explains: Why US House Speaker Pelosi's Taiwan visit is raising US-China tensions *The Straits Times*.  2.8.2022. Viitattu 22.1.2024. (englanniksi)
7. ↑  If China shot down Pelosi’s airplane, US would retaliate massively: Newt Gingrich *Taiwan News*.  2.8.2022. Viitattu 22.1.2024. (englanniksi)
8. ↑  Pelosi has invited senior lawmakers to join Taiwan trip, top Republican says *NBC News*.  27.7.2022. Viitattu 22.1.2024. (englanniksi)
9. ↑  Herb, Jeremy & Cheung, Eric: US House Speaker Nancy Pelosi lands in Taiwan amid threats of Chinese retaliation *CNN Politics*.  2.8.2022. Viitattu 22.1.2024. (englanniksi)
10. ↑  Pelosi arrives in Taiwan vowing U.S. commitment; China enraged *Reuters*.  3.8.2022. Viitattu 22.1.2024. (englanniksi)
11. 1 2  Pelosi Arrives in Taiwan, Defying China *Voice of America*.  2.8.2022. Viitattu 22.1.2024. (englanniksi)
12. ↑  Pelosi leaves Taiwan after controversial visit, says US wants Taipei to have freedom with security *The Straits Times*.  3.8.2022. Viitattu 22.1.2024. (englanniksi)
13. 1 2  What did Nancy Pelosi achieve with her visit to Taiwan? | DW News *DW News*.  6.8.2022. Viitattu 22.1.2024. (englanniksi)
14. ↑  Beazley, Jordyn: Nancy Pelosi’s Taiwan award: What is the Order of Propitious Clouds? *The Guardian*.  3.8.2022. Viitattu 22.1.2024. (englanniksi)
15. ↑  總統午宴款待裴洛西 張忠謀劉德音都是座上賓 *Focus Taiwan*.  3.8.2022.  Arkistoitu 2022. Viitattu 22.1.2024. (kiinaksi)
16. ↑  Solomon, Tessa: As Tensions Rise with China, Nancy Pelosi Concludes Historic Trip to Taiwan at Taipei’s National Human Rights Museum *ARTnews.com*.  3.8.2022. Viitattu 22.1.2024. (englanniksi)
17. ↑  ‘If she dares’: China warns Nancy Pelosi against visiting Taiwan *Al Jazeera*. Viitattu 22.1.2024. (englanniksi)
18. ↑  Pelosi to leave for Asia amid Chinese threats over Taiwan stop *POLITICO*.  29.7.2022. Viitattu 22.1.2024. (englanniksi)
19. ↑  No, China Didn't Threaten to Shoot Down Pelosi's Plane Over Taiwan Visit *Newsweek*.  29.7.2022. Viitattu 22.1.2024. (englanniksi)
20. ↑  US House Speaker Nancy Pelosi addresses Taiwan's parliament as China summons US ambassador *ABC News*.  3.8.2022. Viitattu 22.1.2024. (englanniksi)
21. ↑  Blinken: China military drills are 'significant escalation' *AP News*.  5.8.2022. Viitattu 22.1.2024. (englanniksi)
22. ↑  Schonfeld, Zach: McConnell, 25 GOP senators back Pelosi Taiwan trip *The Hill*.  2.8.2022. Viitattu 22.1.2024. (englanniksi)
23. ↑  Pelosi Visit to Taiwan May Prompt More High-Level Visits *Voice of America*.  5.8.2022. Viitattu 22.1.2024. (englanniksi)
24. ↑  Erlanger, Steven: ‘This is America’s fight’: Europe largely stays out of the fray on Pelosi’s trip. *The New York Times*.  3.8.2022.  Arkistoitu 2022. Viitattu 22.1.2024. (englanniksi)
25. 1 2  Nancy Pelosi in Taiwan: calls for calm in Asia as US-China tensions rise *The Guardian*.  3.8.2022. Viitattu 22.1.2024. (englanniksi)
26. ↑  Allegretti, Aubrey: Truss hits out at China’s ‘inflammatory’ reaction to Pelosi’s Taiwan visit *The Guardian*.  3.8.2022. Viitattu 22.1.2024. (englanniksi)